Meghan amper so ongewild soos Andrew - peiling | Netwerk24
05 November 2019 10:27
Meghan, hertogin van Sussex, is volgens 'n nuwe peiling amper net so ongewild soos koningin Elizabeth se seun prins Andrew.
Andrew, wie se vriendskap met die veroordeelde pedofiel Jeffrey Epstein soos 'n slegte reukie in die paleisgange hang, geniet slegs 'n positiewe siening onder 12% van die 1 005 respondente – en dit van mense bo 65.
Meghan is deur 28% van dié ouderdomsgroep se respondente in 'n negatiewe lig gesien. In die ouderdomsgroep 18 tot 24 jaar was daar heelwat meer simpatie vir die hertogin, met 66% van die respondente wat haar in 'n positiewe lig sien.
Daarenteen geniet Catherine, hertogin van Cambridge en vrou van prins William, die steun van 67% van die respondente teenoor Meghan se 41%.
Prins William klop ook sy jonger broer, Harry, met 'n gunstige 71% teenoor Harry se 57%.
Die peiling is vir die gratis dagblad Metro gedoen, wat op die Britse moltreinstelsel versprei word.